ถ่ายเหลวเป็นสีขาวขุ่นสีเหมือนนม สาเหตุเกิดจากอะไรค่ะ อันตรายมากแค่ไหนค่ะ
สวัสดีค่ะ อาการถ่ายอุจจาระเหลวหรือท้องเสียหากเกิดขึ้นแบบเฉียบพลันและเป็นไม่เกิน 2 สัปดาห์ อาจเกิดจากอาหารเป็นพิษ หรือ ลำไส้อักเสบแบบเฉียบพลับ ซึ่งสาเหตุส่วนใหญ่เกิดจากการติดเชื้อ ที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดหากมีอาการอาเจียนมากร่วมด้วย มักเกิดจากอาหารเป็นพิษ หรือจากการติดเชื้อ เชื้อไวรัส ที่พบบ่อยในเด็กเล็ก ได้แก่ โรตาไวรัส อะดีโนไวรัส โนโรไวรัส เป็นต้นหากไม่ค่อยมีอาการอาเจียนและมีอาการถ่ายเหลวเป็นหลัก ลักษณะอุจจาระมีมูกปน หรือมีเลือดปน มีกลิ่นเหม็นรุนแรง หรือมีอาการปวดบิดท้องร่วมด้วย น่าจะเป็นลำไส้อักเสบที่เกิดจากการติดเชื้อแบคทีเรีย ซึ่งในกรณีนี้ควรพาไปพบแพทย์เพื่อพิจารณาทานยาปฏิชีวนะในเบื้องต้นไม่ว่าจะเกิดจากเชื้อชนิดใด แนะนำให้น้องกินอาหารอ่อน อาหารที่ย่อยง่าย รสจืดเช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก อาจยิ่งทำให้ถ่ายมากขึ้น และท้องอืดได้ ควรให้น้องทานเพียงครั้งละน้อยเท่านั้น สำหรับนมสามารถทานได้ แต่ควรลดปริมาณการทานลงเช่นกันเน้นดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไปหากน้องยังคงถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้น เป็นต้น หรือน้องมีอาการปวดท้องรุนแรง ควรรีบพาไปพบแพทย์ค่ะ ขอให้น้องอาการดีขึ้นไวไวนะคะ